Ga millionoppdrag til direktørens selskap

Statlige Gassnova leide inn konsulenter fra selskaper direktør Ole Rønning hadde eierandeler og interesser i.

BLIR KRITISERT: Administrerende direktør Bjørn-Erik Haugan (til høyre) og viseadministrerende direktør Ole Rønning i Gassnova. Vis mer byoutline Roger Neumann,

Publisert: Oppdatert: 1. november 2012 09:23 , Publisert: 1. november 2012 07:15

Rønning er en nestor i oljemiljøet i Norge og fikk personlig ansvaret fra Olje- og energidepartementet for det prestisjetunge gassrenseprosjektet på Kårstø.

VG og E24 kan i dag avsløre at Gassnova gjennom en lang periode leide inn personell fra et selskap som konsernets viseadministrerende direktør Ole Rønning selv hadde eierandeler i.

Rønning hadde eierandeler i selskapet Portside AS, som fikk oppdrag i Gassnova.

Rønning var selv innleid gjennom selskapet Project Invest AS, som har hatt en rekke oppdrag for Gassnova.

Portside AS ble i 2011 solgt til Kongsberg Gruppen ASA for et tosifret millionbeløp. Rønnings eierandel var to prosent av selskapet.

E24 BEDRIFT: Se Portsides tall de fem siste årene



Gassnova er selskapet staten har opprettet for å lede arbeidet med de store gassrensingsprosjektene i Norge.

Statsforetaket benytter seg av en betydelig andel innleide konsulenter. På det meste har over 30 konsulenter vært innleid til Gassnova fra Project Invest; selskapet også Rønning var leid inn fra.

Ledet avdelingen

VG har fått bekreftet at det var avdelingen Rønning ledet i Gassnova, som ga jobber til selskapet Rønning selv har vært innleid fra, Project Invest AS.

- Hvis informasjonen som VG i dag presenterer, stemmer, er det meget alvorlig, fordi det kan se ut som om Rønning har sittet på flere sider av bordet, sier generalsekretær Guro Slettemark i Transparency International, Norge.

Innleid direktør

Selv om Ole Rønning i dag både er direktør for Gassnovas forretningsengasjementer og selskapets viseadministrerende direktør, er han fortsatt innleid konsulent, og fakturerer Gassnova på timesbasis.

Slettemark reagerer på at et statlig selskap ledes av en som er innleid.

- Det virker uryddig at viseadministrerende direktør er innleid. Det kan bli stilt spørsmål om hvor han har sin lojalitet og det er uheldig, sier Slettemark.

(Saken fortsetter under grafikken)

Vis mer

Alvorlige brudd

Problemene rundt Project Invest nevnes også spesifikt i en gjennomgang revisorselskapet Deloitte gjorde for Gassnova i fjor høst.

Revisorkjempen fant flere alvorlige brudd blant annet på Statens anskaffelsesregler.

Deloitte-notatet fra 2011 var ikke første gang ledelsen ble gjort oppmerksomme på mulige brudd på reglene om innkjøp og habilitet.

Allerede to år tidligere utarbeidet jurist Svein Mofossbakke i Gassnova et internt notat som spesifikt tok opp problemstillinger knyttet til Ole Rønning.

Rønning hadde på det tidspunkt det øverste fagansvaret for jus, avtaler og kontrakter i Gassnova.

Klassisk

Mofossbakke peker i notatet på at Rønning har eierandeler i Portside AS og at Portside fikk en betydelig andel av sin omsetning fra Gassnova.

«Per i dag har Gassnova engasjert 10 konsulenter gjennom Prosject Invest, fire av disse kommer fra Portside», skriver Mofossbakke, som fortsetter.

«Utad vil dette kunne oppfattes som en klassisk situasjon hvor «bukken passer havresekken».

Juristens klare konklusjon lyder som følger:

«Etter min oppfatning er han inhabil til å fatte avgjørelser, eller utarbeide grunnlag for avgjørelser eller kvalitetssikre prosessen i valg av konsulenter som skal engasjeres».

Project Invest omsatte i 2011 for 26,3 millioner kroner. Portside omsatte for 15,6 millioner kroner. For begge selskapene var Gassnova den største enkeltkunden.

- Ikke inhabil

Gassnova mener at Ole Rønnings eierandel i selskapet Portside var så liten at den ikke gjør ham inhabil.

- Når det gjelder notatet dere viser til om Rønnings habilitet, ble det straks fulgt opp. Rønning endret sine selskapsinteresser og Wikborg Rein ble koplet inn. De vurderte at Rønning ikke var inhabil, sier Haugan.

Les hele av Gassnovas svar her: - Ikke inhabil



Haugan innrømmer samtidig at det har forekommet brudd på habilitets- og innkjøpsreglene.

Les mer her: Innrømmer regelbrudd

